
	                     Р Е П У Б Л И К А   Б Ъ Л Г А Р И Я
   К О М И С И Я   З А   П Р О Т И В О Д Е Й С Т В И Е  Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
     София 1000, пл. "Света Неделя" №6,  тел: (+359 2)  9401 444 , факс: (+359 2) 9401 595




         

        Р Е Ш Е Н И Е  
                                                        №  РС-587-20-119


Днес, 21.12.2020 година, в град София, Комисията за противодействие на корупцията и за отнемане на незаконно придобитото имущество, в състав:

Председател:Сотир Цацаров
Заместник - председател: Антон Славчев
Член: Пламен Йоцов
Член: Силвия Къдрева

У С Т А Н О В И:

Производството е по реда на чл. 71, ал. 1, предл. 1 от Закона за противодействие на корупцията и за отнемане на незаконно придобитото имущество, образувано въз основа на Решение за образуване на производство за конфликт на интереси № КИ-204 от 07.10.2020г. на Комисията за противодействие на корупцията и за отнемане на незаконно придобитото имущество по сигнал с рег. № ЦУ01/587/23.09.2020г. 
Сигналът е подаден против София * Йовчева, Баки * Хюсеинов и Петър * Кичашки, членове на КЗД.
По същество, твърденията в сигнала са, че между София Йовчева, Баки Хюсеинов и Петър Кичашки – членове на КЗД и жалбоподателя по дело 610/18 г. на КЗД има неприключил съдебен спор по нчхд № 19512/19 г. по описа на *** съд, преди това нчхд № 19503/2018г. по описа на ***. София Йовчева, Баки Хюсеинов и Петър Кичашки като членове на КЗД са участвали и подписали Решение по дело 610/18 г. на КЗД. Същите не са си направили отвод при разглеждане на дело 610/18 г. на КЗД, което е следвало да направят, предвид наличието на частен интерес който не им позволява да бъдат безпристрастни.
С оглед твърденията в сигнала, Комисията е изискала и събрала следните доказателства: писмо вх. № ЦУ-01-19111/23.10.2020г. на КПКОНПИ с приложение Решение на НС от 28.07.2017г.; писмо вх. № ЦУ-01-19191/26.10.2020г. на КПКОНПИ с приложения – преписка № 610/2018г. на КЗД (37 стр.) - жалба вх. № 44-00-4139/07.11.2018г., Разпореждане № 1411/14.11.2018г., Уведомление изх. № 44-00-4313/21.11.2018г., писмо изх. № 44-00-4313/21.11.2018г., доклад вх. № 12-11-2989/23.11.2018г., Отвод вх. № 12-11-2978/22.11.2018г., Разпореждане  № 1434/28.11.2018г., Разпореждане № 1442/03.12.2018г., Уведомление изх. № 44-00-323/01.02.2019г., доставено по имейл на 07.02.2019г., молба вх. № 44-00-500/14.02.2019г., Решение № 154/14.03.2019г., писмо изх. № 44-00-323/01.02.2019г., Съобщение изх. № 44-00-890/20.03.2019г., Писмо изх. № 44-00-890/20.03.2019г., Жалба вх. № 44-00-3468/10.09.2018г., ведно с приложенията към нея (30стр.), Жалба вх. № 44-00-848/06.03.2018г., ведно с приложенията към нея (22стр), Молба вх. № 44-00-3466/10.09.2018г., Жалба вх. № 44-00-4138/06.03.2018г., ведно с приложенията към нея (34 стр.), Доклад за отвод вх. № 12-11-3703/14.10.2019г., Докладна записка вх. № 12-11-4861/17.12.2019г., Заявление за отвод вх. № 12-11-182/17.01.2020г., Доклад за отвод вх. № 12-11-2689/09.07.2020г., Доклад за отвод вх. № 12-11-3434/25.09.2019г., Заявление за отвод вх. № 12-11-3442/25.09.2019г.; писмо вх. № ЦУ01-19482/29.10.2020г. на КПКОНПИ; писмо вх. № ЦУ-01-19985/09.11.2020г. на КПКОНПИ с приложение-Решение от 28.07.2017г. на НС, Указ № 171 от 04.08.2017г., Указ № 173 от 04.08.2017г.; Писмо вх. № ЦУ01-21612/07.12.2020г. на КПКОНПИ.
Служебно е направена справка в НБДН.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от лице с посочени три имена, ЕГН, адрес, телефон, електронен адрес и е подписан.
Баки * Хюсеинов e заместник-председател и член на КЗД, видно от Решение на Народното събрание от 28.07.2017г. 
Петър * Кичашки e назначен за член на КЗД, видно от Указ № 171/04.08.2017г. на Президента на Република България. 
София * Йовчева e назначена за член на КЗД, видно от Указ № 173/04.08.2017г. на Президента на Република България. 

В Писмо вх. № ЦУ01-19482/29.10.2020г. на КПКОНПИ от *** съд се посочва, че след служебно извършена справка в информационната система на съда по име на участник в наказателни производства за периода от месец януари 2018г. до настоящия момент се е установило образувано н.ч.х.д. № 19512/2019г. по описа на ** състав, НО, с предмет чл. 148, ал. 1 от НК и подсъдими: ******. Делото е насрочено за разглеждане в о.с.з. за 26.01.2021г. 
В Писмо вх. № ЦУ01-21612/07.12.2020г. на КПКОНПИ от **** съд се посочва, че на 19.11.2018г. е образувано н.ч.х.д. № 19503/2018г. за престъпление по чл. 148, ал. 2 НК, разпределено на * състав. Делото е прекратено на 04.07.2019г. Посочено е, че срещу прекратяването има постъпила жалба на 02.09.2019г., с която делото е изпратено на ***. С постановеното решение на ***, делото е върнато за разглеждане от друг състав под н.ч.х.д. № 19512/2019г. по описа на ***, ** състав. В писмото се посочва, че по делото няма приет за съвместно разглеждане граждански иск. София Йовчева е получила лично съдебни книжа за първи път на 25.06.2020г., като на 03.08.2020г. са получени останалите книжа чрез В. В. със задължение да ги предаде. Баки Хюсеинов е получил лично съдебни книжа за първи път на 25.06.2020г. Петър Кичашки е получил съдебни книжа за първи път на 25.06.2020г. чрез София Йовчева, а на 03.08.2020г. са получени останалите книжа чрез В. В. със задължение да ги предаде. Делото е насрочено за разглеждане в открито съдебно заседание на 26.01.2021г. от 9.00ч.

На 07.11.2018г. е подадена жалба с вх. № 44-00-4139 на КЗД срещу служители на **-мо *** на *** – гр. С., във връзка с твърдения за нарушения на Закона за защита от дискриминация. 
С Разпореждане № 1411/14.11.2018г., на Председателя на КЗД – А. Д. жалбата е приета за допустима и е образувана преписка №  610/2018г. за производство по глава Четвърта от Закона за защита от дискриминация. Посочено е, че в жалбата са изложени оплаквания за дискриминация по признаци „лично положение”, „обществено положение”, „убеждения” и тормоз, по смисъла на §1, т. 1 от ДР на ЗЗДискр. Преписката е разпределена за разглеждане на 5-членен състав, състоящ се от – Баки Хюсеинов, А. Д., З. Д., Петър Кичашки и О. К.. Възложено е на състава да определи председател и докладчик, да се започне процедура за проучване на фактите, указано е на жалбоподателя да представи факти, въз основа, на които може да се направи предположение, че е налице дискриминация и са дадени и други указания във връзка с производството.
На 22.11.2018г. е направен Отвод от З. Д.-член на състава по преписка № 610/2018г. с входящ № 12-11-2978 на КЗД. Като мотиви за отвода е посочено, че жалбоподателят е завел частна тъжба в **** съд за клевета срещу членовете на Първи специализиран състав на КЗД, между които е и З. Д., като същите са били оправдани на всички инстанции.
На 23.11.2018г. Петчленен разширен заседателен състав по преписка № 610/2018г. е определил за председател на състава Петър Кичашки и за докладчик Баки Хюсеинов. 
С Разпореждане № 1434/28.11.2018г., на Председателя на КЗД-А. Д. е променен състава по преписка № 610 от 2018г. на КЗД, като на мястото на З. Д. е посочена София Йовчева.
На 07.02.2019г. по електронната поща е изпратено Уведомление изх. № 44-00-323/01.02.2019г. на КЗД, подписано от Баки Хюсеинов, в качеството му на докладчик по преписка № 610/2018г., до жалбоподателя за образуването на преписка № 610/2018г.  по подадената от него жалба. С уведомлението му е даден 7-дневен срок да отстрани констатирани нередовности в жалбата, като в противен случай производството по преписката ще бъде прекратено. Посочено е, че същото се  счита за редовно връчено с отварянето на електронното съобщение. 
С Решение № 154 от 14.03.2019г. КЗД,  Петчленен разширен заседателен състав е прекратил производството по преписка № 610 по описа на КЗД за 2018г., образувана с Разпореждане № 1411/14.11.2018г. и е оставил без разглеждане жалба с вх. № 44-00-4139/07.11.2018г. Като мотиви в решението е посочено, че жалбата не отговаря на изискванията за редовност и допустимост предвидени в чл. 27, ал. 2, т. 3 и т. 5 от АПК и чл.  51, т. 3 и т. 4 от ЗЗДискр. Съставът е приел, че производството следва да бъде прекратено, поради неотстранени нередовности в жалбата, тъй като отправените искания към КЗД попадат извън пределите на регламентираната й в чл. 47 от ЗЗДискр. законова компетентност. Решението подлежи на обжалване в 14-дневен срок от получаването му от страните. Решението е подписано от Баки Хюсеинов, А. Д., София Йовчева, Петър Кичашки и О. К.. 

От събраните по преписката доказателства се установи, че в КЗД са образувани още три преписки по подадени жалби от същия жалбоподател.
В Писмо вх. № ЦУ01-19191/26.10.2020г. на КПКОНПИ от председателя на КЗД се посочва, че преписка № 570 по описа на КЗД за 2018г. е образувана въз основа на Жалба вх. № 44-00-3468/10.09.2018г. на КЗД, ведно с приложенията към нея. Жалбата е подадена срещу служители на **** гр. С..
В Писмо вх. № ЦУ01-19191/26.10.2020г. на КПКОНПИ от председателя на КЗД се посочва, че преписка № 571 по описа на КЗД за 2018г. е образувана въз основа на Жалба вх. № 44-00-848/06.03.2018г. на КЗД, ведно с приложенията към нея и допълнение вх. № 44-00-3466/10.09.2018г. Жалбата е подадена срещу служители на *** гр. С..
В Писмо вх. № ЦУ01-19191/26.10.2020г. на КПКОНПИ от председателя на КЗД се посочва, че преписка № 609 по описа на КЗД за 2018г. е образувана въз основа на Жалба вх. № 44-00-4138/07.11.2018г. на КЗД, ведно с приложенията към нея. Жалбата е подадена срещу кмета на **** и служители.

На 25.09.2019г. с доклад за отвод вх. № 12-11-3434 е направен отвод по преписка № 609/2018г. по описа на КЗД от Петър Кичашки, член на КЗД, определен за член на състава. Като мотиви е посочено, че срещу него жалбоподателя по преписката е подал жалба за клевета, поради което счита че следва да се отведе от състава.
На 25.09.2019г. със заявление за отвод  вх. № 12-11-3442 е направен отвод по преписка № 609/2018г. по описа на КЗД от София Йовчева, член на КЗД, определена за докладчик с доклад вх. № 12-11-2982/22.11.2018г. Като мотиви е посочено, че срещу нея от жалбоподателя е заведено нохд № 19503/2018г. по описа на *** съд, поради което счита че следва да бъде отведена от състава.
На 14.10.2019г. с доклад за отвод вх. № 12-11-3703 е направен отвод по преписка № 570/2018г. по описа на КЗД от София Йовчева, член на КЗД, определена за докладчик с Разпореждане № 1235/17.09.2019г. Като мотиви е посочено, че срещу нея от жалбоподателя е заведено наказателно частен характер дело, поради което счита че следва да бъде отведена от състава.
На 17.12.2019г. с докладна записка вх. № 12-11-4861 е направен отвод по преписка № 571/2018г. по описа на КЗД от Баки Хюсеинов, член на КЗД, определен зачлен на Петчленен разширен заседателен състав с Разпореждане № 1281/28.09.2018г. Като мотиви е посочено, че срещу него жалбоподателя е завел  наказателно частен характер дело № 19503/2018г., поради което счита че следва да бъде отведен от състава.
На 17.01.2020г. със Заявление за отвод  вх. № 12-11-182 е направен отвод по преписка № 571/2018г. по описа на КЗД от София Йовчева, член на КЗД, определена за член на състава с доклад вх. № 12-11-168/17.01.2020г. Като мотиви е посочено, че срещу нея от жалбоподателя е заведено нохд № 19503/2018г. на *** съд, поради което счита че следва да бъде отведена от състава.
На 09.07.2020г. с доклад за отвод вх. № 12-11-2689 е направен отвод по преписка № 609/2018г. по описа на КЗД от Баки Хюсеинов, член на КЗД, определен зачлен на състава с Разпореждане № 1461/07.10.2019г. Като мотиви е посочено, че срещу него жалбоподателя е завел  наказателно частен характер дело, поради което счита че следва да бъде отведен от състава.

В Писмо вх. № ЦУ01-19191/26.10.2020г. на КПКОНПИ от председателя на КЗД се посочва, че по преписки № 570/2018г., № 571/2018г. и № 609/2018г. са постъпили отводи и от други членове на съставите, което е довело до обективна невъзможност за сформиране на други състави, които да разгледат изложените оплаквания. Жалбоподателят е своевременно информиран  за постъпилите отводи и невъзможността за сформиране на друг състав, както и му е указана алтернативната възможност, предвидена в чл. 71, ал. 1 от Закона за защита от дискриминация, за водене на производство пред Районен съд. В отговора жалбоподателят е изразил изрична воля преписките да бъдат изпратени на *** съд, което е направено от КЗД.  

Въз основа на така изяснената фактическа обстановка, Комисията установи следното от правна страна:

За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и  чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като заместник-председател и член на КЗД, Баки * Хюсеинов е лице, заемащо висша публична длъжност по смисъла на чл. 6, ал. 1, т. 14 от ЗПКОНПИ. 
Като член на КЗД, Петър * Кичашки е лице, заемащо висша публична длъжност по смисъла на чл. 6, ал. 1, т. 14 от ЗПКОНПИ. 
Като член на КЗД, София * Йовчева е лице, заемащо висша публична длъжност по смисъла на чл. 6, ал. 1, т. 14 от ЗПКОНПИ. 
С оглед горното КПКОНПИ е компетентна да разгледа подадения сигнал.

КЗД, е независим специализиран държавен орган за предотвратяване на дискриминация, защита от дискриминация и осигуряване равенство на възможностите, съгласно чл. 40, ал. 1 от Закона за защита от дискриминация. В 47 от Закона за защита от дискриминация са уредени правомощията на КЗД. Производството за защита от дискриминация е регламентирано в Глава Четвърта на Закона за защита от дискриминация. Съгласно чл. 50, т. 1 от Закона за защита от дискриминация производство пред комисията се образува по жалба на засегнатите лица. В чл. 51, ал. 2 се посочва  задължителното съдържание на жалбата или сигналът. Основанията за прекратяване на производството са посочени в чл. 52 от Закона за защита от дискриминация. Членовете на заседателния състав се отстраняват на основанията и по реда, предвидени в чл. 22 - 24 от Гражданския процесуален кодекс, съгласно разпоредбата на чл. 61, ал. 3 от Закона за защита от дискриминация. Съгласно чл. 68, ал. 1 от Закона за защита от дискриминация решенията на комисията подлежат на обжалване по реда на Административнопроцесуалния кодекс в 14-дневен срок от съобщаването им на заинтересуваните лица.

От значение за установяване или не установяване конфликт на интереси е конкретно поведение на лицето, заемащо публична длъжност при изпълнение на правомощията му по служба, както и дали това поведение е в частен интерес негов или на свързано с него лице.

В качеството си на заместник-председател и член на КЗД Баки * Хюсеинов е упражнил правомощия по служба като е подписал Уведомление изх. № 44-00-323 на КЗД до жалбоподателя за образуването на преписка № 610/2018г.  по подадената от него жалба и участвал в приемането и подписването на Решение № 154 от 14.03.2019г. на КЗД на Петчленен разширен заседателен състав, с което е прекратено производството по преписка № 610 по описа на КЗД за 2018г.
В качеството си на член на КЗД Петър * Кичашки е упражнил правомощия по служба като е участвал в приемането и подписването на Решение № 154 от 14.03.2019г. на КЗД на Петчленен разширен заседателен състав, с което е прекратено производството по преписка № 610 по описа на КЗД за 2018г.
В качеството си на член на КЗД София * Йовчева е упражнила правомощия по служба като е участвала в приемането и подписала Решение № 154 от 14.03.2019г. на КЗД на Петчленен разширен заседателен състав, с което е прекратено производството по преписка № 610 по описа на КЗД за 2018г.

   Упражнените правомощия по служба от София * Йовчева, Баки * Хюсеинов и Петър * Кичашки във връзка с приемането на Решение № 154 от 14.03.2019г. на КЗД и упражнените правомощия по служба от Баки * Хюсеинов, във връзка с подписването на Уведомление изх. № 44-00-323 на КЗД не са в техен частен интерес. 
С приемането на Решение № 154 от 14.03.2019г. на КЗД и подписването на Уведомление изх. № 44-00-323 на КЗД се изпълняват правомощията, във връзка с производството за защита от дискриминация. С Решение № 154 от 14.03.2019г. на КЗД не се създават предпоставки за получаване на облага за София * Йовчева, Баки * Хюсеинов и Петър * Кичашки. Касае се за изпълнение на вменените им по закон задължения в съответствие със спецификата на заеманата от тях публична длъжност. Този извод не се променя и от наличието на наказателно частен характер дело, образувано в *** съд срещу посочените членове на КЗД и липсата на отвод от тяхна страна по преписка № 610/2018г.  на КЗД. 
Процедурата по отвода на членовете на КЗД е регламентирана в Закона за защита от дискриминация, който препраща към чл. 22 от ГПК, където са изброени основанията за отвод на съдиите. В разпоредбите на чл. 22, ал. 1, т. 1 - 6 ГПК са посочени обстоятелства, при наличието на които не може в състава на съда да участва съдия с оглед гарантиране обективността при разглеждане на спора. Твърденията за наличието на нарушения във връзка с липсата на отвод на основание образувано наказателно частен характер дело в *** съд могат да бъдат разгледани в производството по обжалване на Решение № 154 от 14.03.2019г. на КЗД по реда на АПК.

Предвид изложеното, се налага извода, че са налице два от елементите на състава на конфликт на интереси по чл. 52 от ЗПКОНПИ, а именно: лице, заемащо висша публична длъжност и упражнени от лицето правомощия по служба. Липсва обаче третият елемент – наличието на частен интерес, който би могъл да повлияе върху безпристрастното и обективно изпълнение на правомощията  по служба от страна на София * Йовчева, Баки * Хюсеинов и Петър * Кичашки. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма, Раздел II от ЗПКОНПИ, които представляват негова проявна форма и за липсата на конфликт на интереси по смисъла на чл. 52 от ЗПКОНПИ.

Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал. 1 и 2 от ЗПКОНПИ 


РЕШИ:

  	НЕ УСТАНОВЯВА конфликт на интереси по отношение на Баки * Хюсеинов с ЕГН **********, заместник-председател и член на КЗД и в това му качество лице, заемащо висша публична длъжност по смисъла на чл. 6, ал. 1, т. 14 от ЗПКОНПИ, във връзка с подписването на Уведомление изх. № 44-00-323 на КЗД и приемането и подписването на Решение № 154 от 14.03.2019г. на КЗД, поради липса на негов частен интерес. 
	НЕ УСТАНОВЯВА конфликт на интереси по отношение на Петър * Кичашки с ЕГН **********, член на КЗД и в това му качество лице, заемащо висша публична длъжност по смисъла на чл. 6, ал. 1, т. 14 от ЗПКОНПИ, във връзка с приемането и подписването на Решение № 154 от 14.03.2019г. на КЗД, поради липса на негов частен интерес.
		 НЕ УСТАНОВЯВА конфликт на интереси по отношение на София * Йовчева с ЕГН **********, член на КЗД и в това й качество лице, заемащо висша публична длъжност по смисъла на чл. 6, ал. 1, т. 14 от ЗПКОНПИ, във връзка с приемането и подписването на Решение № 154 от 14.03.2019г. на КЗД, поради липса на неин частен интерес.


Препис от решението да се изпрати на **** прокуратура, с оглед преценка за реализиране на правомощията по чл. 76, ал. 2 от ЗПКОНПИ.
Препис от решението да се изпрати на Баки * Хюсеинов - заместник-председател и член на КЗД, на основание чл. 75, т. 1 от ЗПКОНПИ.
 Препис от решението да се изпрати на Петър * Кичашки - член на КЗД, на основание чл. 75, т. 1 от ЗПКОНПИ.
Препис от решението да се изпрати на София * Йовчева - член на КЗД, на основание чл. 75, т. 1 от ЗПКОНПИ.



КОМИСИЯ:

ПРЕДСЕДАТЕЛ:……………………….…………./СОТИР ЦАЦАРОВ/

ЗАМЕСТНИК - ПРЕДСЕДАТЕЛ:………………/АНТОН СЛАВЧЕВ/

ЧЛЕН:…………………...……………....…………../ПЛАМЕН ЙОЦОВ/

ЧЛЕН:…………………………………................../СИЛВИЯ КЪДРЕВА/

